เทศบัญญัติเทศบาลตำบลพลาเทศบัญญัติเทศบาลตำบลพลาเรื่องกำหนดวิธีการและอัตราค่าตอบแทนการอนุญาตตามมาตรา๙ แห่งประมวลกฎหมายที่ดินพ.ศ.๒๕๕๓[๑] โดยที่เป็นการสมควรตราเทศบัญญัติเทศบาลตำบลพลาว่าด้วยการกำหนดวิธีการและอัตราค่าตอบแทนการอนุญาต ตามมาตรา ๙แห่งประมวลกฎหมายที่ดินอาศัยอำนาจตามความในมาตรา ๖๐แห่งพระราชบัญญัติเทศบาล พ.ศ. ๒๔๙๖ แก้ไขโดยพระราชบัญญัติเทศบาล (ฉบับที่ ๕) พ.ศ.๒๕๑๐ ประกอบกับมาตรา ๙/๑ แห่งประมวลกฎหมายที่ดินแก้ไขเพิ่มเติมโดยพระราชบัญญัติแก้ไขเพิ่มเติมประมวลกฎหมายที่ดิน (ฉบับที่ ๑๑) พ.ศ.๒๕๕๑ เทศบาลตำบลพลา โดยความเห็นชอบของสภาเทศบาลตำบลพลาและโดยความเห็นชอบของผู้ว่าราชการจังหวัดระยองจึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลพลาเรื่อง กำหนดวิธีการและอัตราค่าตอบแทนการอนุญาต ตามมาตรา ๙ แห่งประมวลกฎหมายที่ดินพ.ศ. ๒๕๕๓ข้อ ๒ เทศบัญญัตินี้ให้ใช้บังคับในเขตเทศบาลตำบลพลา ตั้งแต่วันถัดจากวันที่ได้ประกาศโดยเปิดเผย ณสำนักงานเทศบาลตำบลพลาแล้วเจ็ดวันข้อ ๓ บรรดาข้อบังคับ ระเบียบ คำสั่งประกาศอื่นใดในส่วนที่ตราไว้แล้ว หรือซึ่งขัดหรือแย้งกับเทศบัญญัตินี้ให้ใช้เทศบัญญัตินี้แทนข้อ ๔ ในเทศบัญญัตินี้ที่ดิน หมายความว่าพื้นที่ดินทั่วไป และให้หมายความรวมถึง ภูเขา ห้วย หนอง คลอง บึง บาง ลำน้ำทะเลสาบ เกาะ และที่ชายทะเลด้วยค่าตอบแทน หมายความว่าเงินที่ผู้ได้รับอนุญาตตามเทศบัญญัตินี้ ต้องเสียเป็นรายปีให้แก่เทศบาลตำบลพลาผู้รับอนุญาต หมายความว่าบุคคลที่ได้รับการอนุญาตให้เข้าทำประโยชน์ในที่ดินของรัฐตามเทศบัญญัตินี้พนักงานเจ้าหน้าที่ หมายความว่าพนักงานเจ้าหน้าที่ ตามมาตรา ๙ แห่งประมวลกฎหมายที่ดินนายกเทศมนตรี หมายความว่านายกเทศมนตรีตำบลพลาข้อ ๕ ที่ดินมิได้ตกเป็นกรรมสิทธิ์ของบุคคลหนึ่งบุคคลใดให้ถือว่าเป็นของรัฐที่ดินของรัฐที่มิได้มีผู้ใดมีสิทธิครอบครองตามมาตรา ๙ แห่งประมวลกฎหมายที่ดิน หากผู้ใดกระทำการด้วยประการใด ๆ ในที่ดินนั้นต้องได้รับอนุญาตจากพนักงานเจ้าหน้าที่ตามกฎหมายและต้องเสียค่าตอบแทนให้แก่เทศบาลตำบลพลาข้อ ๖ ภายใต้บังคับกฎหมายว่าด้วยการเหมืองแร่และการป่าไม้ ที่ดินของรัฐนั้น ถ้ามิได้มีสิทธิครอบครองหรือมิได้รับอนุญาตจากพนักงานเจ้าหน้าที่ ตามมาตรา ๙ แห่งประมวลกฎหมายที่ดินแล้วห้ามมิให้บุคคลใด(๑) เข้าไปยึดถือ ครอบครอง รวมตลอดถึงการก่อสร้าง หรือเผาป่า(๒) ทำด้วยประการใด ให้เป็นการทำลายหรือทำให้เสื่อมสภาพที่ดิน ที่หิน ที่กรวดหรือที่ทรายในบริเวณที่รัฐมนตรีประกาศหวงห้ามในราชกิจจานุเบกษา ตามประมวลกฎหมายที่ดินมาตรา ๙หรือ(๓) ทำสิ่งหนึ่งสิ่งใดอันเป็นอันตรายแก่ทรัพยากรในที่ดินข้อ ๗ ให้ผู้รับอนุญาต ตามมาตรา ๙ แห่งประมวลฎหมายที่ดินเสียค่าตอบแทนในการอนุญาตให้แก่เทศบาลตำบลพลาเป็นรายปีในอัตรา ดังต่อไปนี้(๑)ตามข้อ ๖ (๑) ไร่ละ ๑,๐๐๐ บาทต่อปีกรณีจำนวนไม่ถึงหนึ่งไร่หรือเศษของไร่ให้คิดเป็นหนึ่งไร่(๒)ตามข้อ ๖ (๒) หรือข้อ ๖ (๓)(ก)การขุดหรือดูดทราย ลูกบาศก์เมตรละ ๒๕ บาท(ข)การขุดดินหรือลูกรัง หรืออื่น ๆ ไร่ละ ๑๐,๐๐๐ บาทต่อปีหรือลูกบาศก์เมตรละ ๑๐ บาทข้อ ๘ ให้ผู้รับอนุญาตชำระค่าตอบแทนให้แก่เทศบาลตำบลพลาภายในกำหนดเวลาสามสิบวันนับแต่วันที่ได้รับอนุญาต และยื่นเอกสารประกอบการพิจารณาได้แก่(๑) สำเนาใบอนุญาตให้ดำเนินการ(๒) แผนผังอาณาเขตที่อนุญาตให้ดำเนินการพร้อมเอกสารที่เกี่ยวข้องข้อ ๙ ผู้รับอนุญาตรายใดฝ่าฝืนไม่ชำระค่าตอบแทนภายในกำหนดตามข้อ ๘ ต้องระวางโทษปรับไม่เกินหนึ่งพันบาทและให้ค่าปรับเป็นรายได้ของเทศบาลตำบลพลาข้อ ๑๐ ให้นายกเทศมนตรีตำบลพลาเป็นผู้รักษาการตามเทศบัญญัตินี้และมีอำนาจออกระเบียบ คำสั่ง ประกาศ เพื่อปฏิบัติการให้เป็นไปตามเทศบัญญัตินี้ประกาศณ วันที่ ๘ กันยายน พ.ศ. ๒๕๕๓สมพรเหลือล้นนายกเทศมนตรีตำบลพลาปริยานุช/ผู้จัดทำ๑๗พฤศจิกายน ๒๕๕๓ณัฐวดี/ตรวจ๑๗พฤศจิกายน ๒๕๕๓[๑]ราชกิจจานุเบกษา เล่ม ๑๒๗/ตอนที่ ๑๗๐ ง/หน้า ๑๐๘/๑๑ พฤศจิกายน ๒๕๕๓